
TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 7 1149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


Vil jordkuglen kippe? 

Af dr. Benjamin Benjamin Benincasa 

Vil det komme dertil, at denne planets beboere skal høste lig¬ 
nende erfaringer som under Noah’s syndflod, fordi vor planet mu¬ 
ligt står i fare for at kippe? 

Videnskabens verden står delt i besvarelsen af dette angstfrem¬ 
kaldende spørgsmål. 

En gruppe hævder, at den fortsatte ophobning af sne og is om¬ 
kring sydpolen til sidst kan bringe Jorden til at kippe. Den mulig¬ 
hed, mener disse videnskabsmænd, kan efter al sandsynlighed ske 
i løbet af kort tid. 

Ikke desto mindre hævder en anden gruppe noget optimistisk, at 
jo mere sne og is, der hober sig op på overfladen af sydpolens 
midte, desto bedre ville dette være, fordi denne vigtige vægt ville 
forårsage, at planetens pendulerende bevægelse ville blive mindsket, 
og som følge heraf ville stabiliteten forøges. 

Begge disse grupper henviser til tekniske udviklingsargumenter. 

Nedenfor skal søges belyst begge hypoteser. 

Tilhængere af teorien ,,Jorden kan kippe“ angiver, at såvel hi¬ 

storien som den videnskabelige biologi og botanik er på deres side. 
Herodot, således siger denne gruppe, omtaler tilstedeværelse af et 
ø-kontinent omkring 9500 f. Kr. beliggende i Atlanterhavet, men 
som sank i havet på grund af uventede vandmasser. 

Den hellige Skrift er for denne gruppe en autoritet, fordi de tror, 
at syndfloden under Noah indtraf 2348 f. Kr. som en direkte følge 
af Jordens gyngende bevægelse. 

Geologer, som hælder til denne gruppes „Jorden kan kippen-teori 
og botanikeren, dr. A. C. Smith fra Institut Smithson, har sammen 
tilvejebragt bevis for, at et stort melanesisk kontinent i den syd¬ 
vestlige del af Pacifik (Lemurien) har eksisteret længe før det store 
ø-kontinent i Atlanterhavet fra omkring 9500 f. Kr. Lemurien sank 
i havet som følge af, at Jorden kippede. 

Men — hvilke betydelige tildragelser af tilsyneladende overbe¬ 
visende art har vist sig i den nyere tid, tildragelser, som af denne 
,,kippe“-gruppe kan anvendes, for derigennem at bevise frygten for 
endnu en ,,jord-kipning“ ? 

På ét punkt har vi geografen A. Austin Miller og klimatologen 
W. G. Kendrew’s kompetente stemmer, idet de erklærer, at nord¬ 
polsområdet stadigt bliver varmere, mens sydpolsområdet langsomt, 
men sikkert bliver koldere. 

I virkeligheden skrev naturforskeren R. N. Rudmose Brown i 
samme retning, nemlig: ,,De nuværende gletschere ved Spitsbergen 
er intet andet end resterne af den iskappe, der i en tidl. periode 
dækkede hele arkipelaget“. 

Iagttagelser og målinger har bevist, at flere gletschere ved Spits¬ 
bergen var i aftagende. Således formindskedes gletscheren Lillehoot 
med en hastighed af ikke mindre end 85 cm pr. dag i juli 1909. 
En gletscher i Bell Sound formindskedes i løbet af 17 år 1495 m. 
En anden gletscher i Van Keulen-bugten formindskedes i løbet af 
26 år 3218 m. Gletscheren Nordenskiold i Ny Friesland har i løbet 
af 13 år tabt omtrent 610 m i udstrækning. 

Disse kendsgerninger er et foruroligende problem, som endnu 
ikke kan løses på tilfredsstillende måde 

En videnskabsmand i Det geofysiske År sagde for kort tid siden, 

at nordpolens ismasser i de sidste 57 år var smeltet så hurtigt, at 
oceandampere om relativ kort tid ville kunne navigere gennem 
nordpolsområdet i et isfrit hav, hvis denne smeltningsproces fort¬ 
satte med uformindsket hastighed. 

Hvis nu denne smeltningsproces af nordpolens ismasser fort¬ 
sætter, hvad vil der så i det samme tidsrum ske i sydpolarområdet? 

Nøjagtigt det modsatte. En fremadskridende ophobning af sne- 
og ismasser. 

Deraf følger det standpunkt, som Hugh A. Brown indtager. Han 
er en dybttænkende ingeniør fra Douglaston, N. Y. For kort tid 
siden offentliggjorde han i januar-nummeret 1957 af „New York 
City’s Natural History Magazine“ fotografier, der viste den „høje, 
stejle iskyst“, som afgrænser størstedelen af Antarktis. 

Ingeniør Brown giver med dette fotografi et tilstrækkeligt bevis 
for sin påstand om, at sydpolens iskappe vokser. 

I et brev til artiklens forfatter skriver Brown: 

„Det mest iøjnefaldende ved dette fotografi er de brudte flader 
på den kompakte, stejle iskyst, der ser ud som om den bestod af 
ca. 160 snit eller „årslag“ af is. De viser — set fra dette standpunkt 
— at den 24 m høje isfront i løbet af et år danner et nyt lag på 15 
cm, og at fronten har skubbet sig mere end 160 km ud i havet som 
følge af fortykning i den indre isvolumen og det deraf følgende 
forstærkede tryk“. 

Ingeniør Browns teori om, at Jorden en dag kan kippe som følge 
af en forstærket ophobning af sne og ismasser i sydpolarområdet, 
synes at støtte sig på gi. astronomiske og geologiske opgivender. 

På grundlag af astronomiske beretninger fra videnskabsmændene 
A. H. Verril og E. Velikowsky kommer Brown til den slutning, at 
jordkuglens akse flere gange har ændret sig betydeligt. Idet han 
også baserer sine oplysninger på ældre beretninger som f. eks. Leu- 
kippus, Democrite TAbderitain, Claudius Ptolmåns, G. C. Schiapa- 
relli, J. Kepler og W. Whiston, kommer ingeniør Brown til den 
slutning, at en ændring i jordaksens stilling øjeblikkelig vil følges 
af en almindelig oversvømmelse og ikke kun én, men flere gange. 

Efter al sandsynlighed understøtter geologien ingeniør Browns 

antagelser, idet man nu må have opmærksomheden henvendt på re¬ 
sultaterne af den 5 årige undersøgelse af jordskorpen, som gennem¬ 
føres af Det geologiske Observatorium i Lamont og Colombia uni¬ 
versiteterne. Dets direktør, professor M. Ewing, har meddelt, at 
han selv sammen med sine medarbejdere har opdaget en undersøisk 
grav, som var 72.405 km lang 40 km bred og 3,3 km dyb. 

Professor Ewing oplyser, at denne grav eller spalte, som løber om 
Jorden, synes at vokse. Den begynder og ender tilsyneladende om¬ 
kring Antarktis. Den udgår fra Kap Horn, løber nøjagtigt gennem 
det antarktiske Arkipelag, vider sig som en kurve ud mod nord i en 
72.405 km lang grav, drejer derpå mod syd over de sydlige tempe¬ 
rerede zoner, løber derpå gennem de varme og tempererede zoner 
mod nord og ender sluttelig i de arktiske egne næsten lige under 
Spitsbergen og løber derpå tilbage til Antarktis. 

Vi må her erindre, at man aldrig tidligere havde vidst noget om 
denne betydningsfulde spalte i jordskorpen, som når Antarktis, at 
denne forskydningsspalte omspænder jordkuglen som et bælte og 
endelig, at dette meget lange brud viser en ny og forfærdende revne 
i jordskorpen, som i „Det geofysiske År“ har vakt betydelig interes¬ 
se blandt fysiografer og jordskælvsforskere. 

I øjeblikket stiller ingeniør Browns tilhængere følgende spørgs¬ 
mål: Hvis denne 72.405 km lange spalte er en spalte fremkommet 
af en lang serie jordskælv på havbunden, er den logiske følge så 
ikke, at disse hidrører fra en stor udvidelse af brudlagene, som har 
været undergivet et tryk eller stærk spænding. 

Og hvad er så årsagen til denne umådelige forvridning, som for¬ 
årsagede revnen i jordskorpen, og som nu omspænder jordkloden. 

Der fremsættes den teori, at det indre tryk af ismasserne — et 
tryk af ufattelig styrke — har indvirket på Antarktis jordskorpe og 
derved forårsaget deformationen og sprængningen, deri pludselige 
sammenstyrtning, de opståede lag fundet af Ewing, ligesom jord¬ 
skælvsstød langs den 72.405 km lange revne. 

Heraf følger den modfaldende situation, at den truende kipning 
af Jorden er skaffet til veje, når en ophobning af ismasser i Ant¬ 
arktis finder sted. 

Antarktis har 85 pct. af samtlige gletschere i verden. (Antarktis 
er dobbelt så stor som Amerika). Hvis den sidste smeltede, ville det 
give omtrent 1 milliard 835 millioner kubikmeter vand — nok til 
at hæve oceanernes vandspejl med ca. 52,50 m. 

Den kendte journalist fra Detroit, mrs. L. Marxer, har udgivet et 
lille skrift, der understøtter ingeniør Browns teori om en ny synd¬ 
flod gennem jordaksens kipning. Mrs. Marxer er fast overbevist om, 
at de besøgende fra verdensrummet i virkeligheden har underrettet 
regeringscheferne på hele Jorden om, at vor klode en dag vil kippe 
over. 

På et ganske andet plan eksisterer en nyere opfattelse fra en lige 
modsat forskningsretning den såkaldte „Tetraedist“-skole. 

(Tetraeder = et polyeder, der begrænses af 4 trekanter. Et polye- 
der er et flerplanslegeme. Specielle polyeder er f. eks. et prisme og 
en pyramide. Overs. anm.). 

De benytter denne betegnelse, fordi de tror, at vor klode er et 
fast legeme, der er begrænset af 4 trekanter med afskårne hjørner. 

De fremhæver et antageligt argument, nemlig: da vor planets 
vigtigste tyngdepunkt er at finde på den nordlige hemisfære, kan 
den bedste regulator for ligevægten bedst frembringes af naturen 
selv, idet mere og mere sne og is ophobes på den sydlige hemisfære 
på og omkring det antarktiske kontinent — toppunktet på vor jord. 
„Tetraedisterne“ hævder, at en overvægt af sydpolarområdets glet¬ 
schere ikke vil medføre en kipning af Jorden — tværtimod vil det 
hjælpe til at forbedre ligevægten. Lidt mindre svingende bevægel¬ 
ser og en bedre stabilitet ville være følgen af en større ophobning 
af is på sydpolarkontinentet. 

Dette er standpunkterne set fra disse 2 grupper m.h.t. Antarktis 
og dets uhyre ismasser. Hvem har ret? Det synes, som om de 
store videnskabsmænd i det „Internationale geofysiske År“ snart 
måtte kunne give os et svar herpå. 

Uddrag af „Tonawanda News“, New York. — (Siej). 

★ ★ 

★ 

Magnetisme, elektromagnetisme og 
elektromagnetiske svingninger 

Af ingeniør C or l Trap. 

Desværre går den viden, man har, om hvad magnetisme og elek¬ 
tricitet er, i dag ikke stort længere end det, vi har lært i skolen; 
men en ny gennemgang af denne viden i forbindelse med interessen 
for UFO’s og de deraf følgende diskussioner vil vel nok alligevel 
have interesse. 

Nu er det jo sådan, at alle ikke har lært det samme, og alle har 
ikke glemt det samme, så denne redegørelse må derfor gå ud fra al¬ 
mindelig viden og iagttagelser, der må formodes at være alminde¬ 
lig kendt af alle voksne. Forfatteren beder derfor læseren om at 
læse det kendte stof som repetition og som grundlag for forståelsen 
af det mere ukendte stof. 

Der er i denne redegørelse ikke omtalt nyere teorier, der ikke 
kan siges at være bevist på basis af de nu kendte og anerkendte 
naturlove, og der skulle derfor være givet et grundlag for personlig 
vurdering af alt det nye, der for tiden dukker op i de forskellige 
bøger og blade, der behandler UFO-problemer. 

Magneter. 

Som så mange andre betydningsfulde opdagelser er også kend¬ 
skabet til magnetismen kommet til den hvide mand fra andre folke¬ 
slag, i dette tilfælde fra kineserne og hertil via araberne. Så sent 
som da Columbus drog mod vest, forhindrede overtro europæerne i 
at anvende magneten til kompas. (Den oprindelige og første vigtige 
anvendelse). 

Det første kendskab til magneter har været fund af „Magnetsten“ 
— d. v. s. naturligt forekommende stykker af råjern eller jernerts, 
der var magnetiske og kunne tiltrække andre små jernstykker. 

Kinesere og japanere fandt på at bruge disse „magneter" som 
„sydvisere“ både til lands og til vands, og opfandt således kompas¬ 
set og konstaterede tilstedeværelsen af jordmagnetismen. 

En nærmere udforskning af magnetismens natur viser følgende re¬ 
sultater : 

1) at enhver magnet har to uadskillelige poler, som vi kalder 
„Nordpolen" og „Sydpolen". 

2) At to magneters nordpoler vil frastøde hinanden. 

3) At to magneters sydpoler vil frastøde hinanden. 

4) At en nordpol og en sydpol altid vil tiltrække hinanden. 

5) At denne tiltrækning formindskes, når magnetpolerne fjernes 
fra hinanden, proportionalt med afstandens kvadrat. 

6) Deler man en magnet i to dele, får man altid to magneter med 
hver sin nordpol og sydpol. 

7) Enhver magnetpol kan magnetisere og tiltrække ethvert stykke 
magnetisk materiale. (Jern, nikkel og enkelte andre metaller). 

8) Såkaldte „magnetisk bløde" materialer bliver magnetiske og 
tiltrækkes, når de nærmes til en magnet; men denne magne¬ 
tisme forsvinder igen, når magneten fjernes. 

9) „Hårde" magnetiske materialer (f. eks. Al-Ni-Stål) kan mag¬ 
netiseres og beholde magnetismen („Remanent magnetisme) 
altså blive til nye magneter. 

10) Udenom enhver magnet dannes eller findes et såkaldt „Mag¬ 
net-felt". Det tegnes oftest som kurver fra pol til pol således, 
at antallet af kurver er et udtryk for feltets styrke i ethvert 
punk, og en kurves retning viser retningen for påvirkningen 
på en fremmed magnetpol, der anbringes i magnetfeltet. Se 
fig. i. 

De første forekomster af naturlige magnetsten viser, at der i 
jorden findes magnetiske materialer, og anvendelsen af magneter 
til kompasser er da også netop kun mulig, fordi vor jord er en stor 
magnet med sin sydpol nær Jordens geografiske nordpol. 

Magnetnålens nordpol vil tiltrækkes af den nævnte sydpol, og 
den vil derfor pege mod nord. 

Da den magnetiske og den geografiske pol ikke falder helt sam¬ 
men, viser et kompas kun rigtigt enkelte steder på Jorden — alle 
andre steder må der regnes med en vis fejlvisning, den såkaldte 
„Misvisning". 

Jordmagnetismen er ikke konstant; men ændres f. eks. under de 
såkaldte „magnetiske storme", der menes at stamme fra Solen. 

Også andre naturfænomener har indflydelse på Jordens magnet¬ 
felt, og de magnetiske poler er desuden underkastet langsomme flyt¬ 
ninger gennem tiderne. 

Et godt kompas skal være trægt, men let bevægeligt og være for¬ 
synet med een eller flere stærke magneter. 

Kompasset vil altså, når det ikke forstyrres, stå med sin nordpol 
pegende mod nord. Forstyrres Jordens magnetfelt omkring kompas¬ 
nålen, f. eks. ved at man nærmer en stærk permanent magnet til 
kompasnålen, vil denne slå ud" og stille sig i det nye felts retning. 
Det er denne virkning, man benytter sig af, for at få oplysninger 
om tilstedeværelsen af visse UFO’s. Det har nemlig vist sig, at 
disse virker i høj grad forstyrrende på Jordens magnetfelt, og sæt¬ 
ter man derfor en kompasnål i forbindelse med et ringeapparat, kan 
man få et signal. 

Denne kendsgerning, at visse flyvende objekter omkring sig har 
et kraftigt magnetfelt, er ofte udlagt derhen, at de flyvende objek¬ 
ter „flyver" på Jordens magnetfelt. Selv om man imidlertid vil kun- 

ne tænke sig, at de flyvende objekter indeholder stærke variable 
magneter, er dette ikke forklaring nok på, hvorledes passagerer kan 
udholde de fantastiske hastighedsvariationer, der er konstaterede. 
Dette kan kun forklares ved, at alle enkeltdele (molekyler) af alt 
hvad maskinen indeholder (herunder passagerer) påvirkes med sam¬ 
me kraft; men dette giver en „magnetisk“ teori ikke grundlag for, 
idet som bekendt menneskelegemets molekyler er umagnetiske. 

Af andre apparater, hvori der anvendes magneter kan i flæng 
nævnes: Telefoner, mikrofoner, elektriske målere og måleinstru¬ 
menter, højttalere, låse o. m. a. 

Man har tidligt gjort sig de tanker, at en stor magnet i virkelig¬ 
heden består af lutter små magneter, der enten ligger uordnede og 
løse (i bløde magnetiske materialer) og derfor ophæver hverandres 
virkninger udadtil — eller i orden og fast placerede (som i en per¬ 
manent stålmagnet). Den kendsgerning, at en stålmagnet kun kan 
magneticeres til en vis styrke og de senere teorier om de enkelte 
smådeles (molekylers) elektriske opbygning, bekræfter dette. 

Herom senere under elektromagnetisme. 

(fortsættes ). 


★ 


★ 


★ 



Hvad andre siger 

I nogle yderst interessante fjernsyns- og radioudsendelser talte 
professor Håber i den første halvdel af februar måned om beboel¬ 
sesmuligheder i verdensrummet. 

Selv om professor Håber — så vel som mange andre videnskabs- 
mænd — erklærede, at der meget vel i universet kunne være mange 

planeter, der husede menneskelige væsener, så bestred han dog mu¬ 
ligheden for, at vi allerede havde kontaktet disse mennesker. Det 
tjener ikke noget fornuftigt formål at argumentere herimod, når 
videnskabsmændene selv står så skarpt overfor hinanden i dette 
spørgsmål. Vi må nøjes med, at det er os tilladt at have en anden 
mening. 


Den russiske astronom, Felix Segal, opfordrer til et samarbejde 
med andre beboere fra andre planeter. I et radiointerview udtalte 
han som sin mening, at det for menneskene her på Jorden kunne 
være af meget stor betydning at træde i forbindelse med andre be¬ 
boere fra verdensrummet, for i fællesskab at udforske verdensrum¬ 
met. 


Åbenbart under hensyntagen til denne kendsgerning og trods 
atomforsøg i Jordens ydre atmosfære arbejder en gruppe kaldet 
CETEX (Commitee on Contamination by Extraterrestrial Explora- 
tion) på retningslinier ved forskning og erobring af måne og pla¬ 
neter til beskyttelse af deres liv. Man er ganske klar over, at bak¬ 
terier og mikrober, som er ganske ufarlige for vort liv, eller som vi 
kan neutralisere, kan have uoverskuelige følger for andre planeters 
liv og ændre den biologiske „ligevægt" på faretruende måde. Her 
må vi ikke glemme, at vel kan videnskaben anbefale, men regerin¬ 
gerne behøver ikke at tage hensyn hertil. Den russiske raket, som 
landede på Månen, skal i den henseende have været udstyret med 
vidtrækkende sikkerhedsfaktorer. 

Direktøren for observatoriet i Paris, professor André Danjon, har 
i løbet af den sidste månedstid konstateret en forsinkelse i vor gode, 
gamle moder Jords omløbstid. Denne afvigelse er konstateret ved 
hjælp af ,,atomuret 

Nu kan man vel heller ikke forlange af vor jord, at den skal 
holde trit med det hektiske kapløb i vort liv, men forsinkelsen er 
i øvrigt så ringe, at ingen kan mærke eller se dette, hvis man ikke 
tilfældigt ejer et ,,atomur“. 


★ 


★ 

